2ನೇ ಮದ್ವೆಯಾದ ಸ್ಯಾಂಡಲ್ ವುಡ್ ನಟಿ ಹೇಮಾ!

ಬೆಂಗಳೂರು: ಸ್ಯಾಂಡಲ್ ವುಡ್ ನ `ಅಮೆರಿಕ ಅಮೆರಿಕ’, `ದೊರೆ’ `ರವಿಮಾಮ’ ಚಿತ್ರಗಳಲ್ಲಿ ನಟಿಸಿ ಮನೆಮಾತಾದ ನಟಿ ಹೇಮಾ ಇದೀಗ ಎರಡನೇ ಮದುವೆಯಾಗಿದ್ದಾರೆ.

ಹೌದು. `ರಂಗೋಲಿ’ ಸಿನಿಮಾದಲ್ಲಿ ನಟಿಸಿರೋ ಪ್ರಶಾಂತ್ ಗೋಪಾಲಶಾಸ್ತ್ರಿ ಎಂಬವರನ್ನು ನಟಿ ವರಿಸಿದ್ದಾರೆ. ಈ ಕುರಿತು ಸ್ವತಃ ಹೇಮಾ ಅವರೇ ತಮ್ಮ ಫೇಸ್ ಬುಕ್ ಮೂಲಕ ಅಭಿಮಾನಿಗಳಿಗೆ ತಿಳಿಸಿದ್ದಾರೆ.

ಪ್ರಶಾಂತ್ ಭರತನಾಟ್ಯ ಕಲಾವಿದರೂ ಆಗಿರೋ ಪ್ರಶಾಂತ್ ಜತೆಯಲ್ಲಿ ನಟಿ ಹೇಮಾ ಅವರು ಹಲವಾರು ಭರತಾಟ್ಯ ಕಾರ್ಯಕ್ರಮಗಳನ್ನು ನೀಡಿದ್ದಾರೆ.

ಈ ಹಿಂದೆ ನಟಿ ಹೇಮಾ ಅವರು ಸ್ವಮೇಂದ್ರ ಪಂಚಮುಖಿ ಎಂಬವರನ್ನು ವರಿಸಿದ್ದರು. ಅಲ್ಲದೇ ಮದುವೆಯಾದ ನಂತ್ರ ವಿದೇಶದಲ್ಲಿ ನೆಲೆಸಿದ್ದು, ಬಳಿಕ ಬೆಂಗಳೂರಿಗೆ ವಾಪಾಸ್ಸಾಗಿದ್ದರು. ಇತ್ತೀಚಿನ ದಿನಗಳಲ್ಲಿ ಹೇಮಾ ಅವರು ಬೆಂಗಳೂರಿನಲ್ಲೇ ನಾಟ್ಯ ಶಾಲೆ ನಡೆಸುತ್ತಿದ್ದರು. ಅಲ್ಲದೇ ಕೆಲ ದಿನಗಳ ಹಿಂದೆಯಷ್ಟೇ ಹೇಮಾ ನಟ ಪ್ರಶಾಂತ್ ಗೋಪಾಲ ಸ್ವಾಮಿಯವರನ್ನು ಮದುವೆಯಾಗಿದ್ದಾರೆ.

ಹೇಮಾ ಅವರು `ರವಿಮಾಮ’ ಸಿನಿಮಾದಲ್ಲಿ ಅಭಿನಯಿಸಿದ ಬಳಿಕ ಯಾವುದೇ ಚಿತ್ರಗಳಲ್ಲಿ ಕಾಣಿಸಿಕೊಳ್ಳಲಿಲ್ಲ.